شه‌فه‌ق نيوز/ فه‌سيليگ چه‌كدار شيعه‌ ك ناو خوه‌ى ناگه‌”عسبه‌ت ئه‌لسائرين“گرته‌يگ ڤيديۆيى بڵاو كرد ئه‌را ته‌ياره‌يگ چه‌وديريكردن ك له‌بان بنگه‌ى ئاسمانى عه‌ينولئه‌سه‌د باڵه‌و گرتگه‌.
فه‌سيله‌گه‌ له‌ به‌ياننامه‌يگ وت: ئه‌وه‌گ ئه‌كه‌فێده‌ وه‌رچه‌ودان له‌ وێنه‌گرتن باڵيۆزخانه‌ى شه‌ڕ يه‌كه‌م كرده‌وه‌ى چه‌وديريمان نيه‌و نه‌يش دويا چه‌وديرى، به‌ڵكوو گرته‌يگ بوى له‌لايه‌ن ئيمه‌وه‌ و كرده‌وه‌يل تريش ديرێد و ئى جاريشه‌ له‌باره‌ى بنگه‌ى عه‌ينولئه‌سه‌د بوێ.
جى باسه‌، ئى فه‌سيله‌ ئه‌را يه‌كه‌مجار له‌ مانگ گوزه‌يشت ده‌ركه‌فت، ئه‌ويش له‌وه‌ختيگ په‌لاماره‌گه‌ى بنگه‌ى تاجى له‌ باكوور به‌غداى پايته‌خت گرته‌ خوه‌ى و له‌تى 14 كه‌س له‌ هيزه‌يل هاوپه‌يمان كوشيان و زه‌خمدار بوين.
